medieval-data/medieval-latin-ner-HOME-Alcar huggingface dataset:
Concessio capituli Cantuariensis de eodem ( a ) . Omnibus Christi fidelibus ad quos presens scriptum pervenerit , Johannes prior et conventus ecclesie Christi Cantuariensis , eternam in Domino salutem . Ad memoriam revocantes obsequia pietatis beatissimo martyro Thome et venerabili patri Stephano Can- -tuariensi archiepiscopo necnon et quibusdam ex fratribus nostris exulantibus a monasterio Pontiniacensi hylariter et affluent er impensa , ad universitatis vestre noticiam volumus pervenire , nos gratam et ratam habere piam donationem quam venerabilis pater noster Stephanus Cantuariensis archiepiscopus fecit monasterio supradicto in ecclesia de Rumenal , videlicet de quinquaginta marcis annuis sterlingorum bonorum et legalium a quolibet rectore in eadem ecclesia successive instituendo , sub pena benefitii sui , perpetuo sine difficultate procuratori prefati monasterii solvendis ; et de satisfactione dampni et expensarum quas fratres Pontiniacenses occasione non facte solutionis incurrerint ; et de juramento a quolibet rectore ecclesie de Rumenal sollempniter faciendo . Omnia , sicut in autentico venerabilis patris nostri Cantuariensis archiepiscopi continentur expressa , grata habemus pariter et accepta . Et ipsius venerabilis patris nostri Stephani Cantuariensis archiepiscopi super premissis omnibus pie ordinationem benignum prebentes assensum , omnia presenti scripto et sigilli nostri appositione protestamur . Actum anno Gracie MO eeOXXO secundo .
Concessio Bonefacii , Cantuariensis archiepiscopi , de eodem ( a ) . Universis Christi fldelibus ad quos presens scriptum pervenerit , Bonifacius , miseratione divina Cantuariensis archiepiscopus , totius Anglie primas , salutem in Domino sempiternam . Obsequiosa caritatis subsidia Thome martyro beatissimo et venerabili patri Stephano Cantuariensi archiepiscopo exulantibus , necnon et quibusdam predecessoribus nostris a monasterio Pontiniacensi devote et largiter exibita et impensa nos admonent et inducunt ut ea que ex predecessorum nostrorum largitione , pia consideratione , dicto monasterio sunt collata , grata habemus pariter et accepta . Hinc est quod , cum venerabilis pater Stephanus Cantuariensis archiepiscopus prefato monasterio Pontiniacensi quinquaginta marchas sterlingorum annuatim in ecclesia de Rumenal , et inclite recordationis beatus Eadmundus decem marchas bonorum et legalium sterlingorum in eadem ecclesia duxerint assignandas , solvendas annuatim procuratori ejusdem monasterii a quolibet rectore ibidem processu temporis instituendo , sub pena beneficii sui ; et si idem rector in solutione dictarum marcharum cessaverit terminis super hoc assignatis , de dampnis que occasione solutionis non facte fratres Pontiniacenses incurrerint , idem rector tenetur eisdem satisfacere ; et de omnibus supradictis debet in institutione sua vel postea , cum a procuratore Pontiniaci fuerit requisitus , prestare sollempniter juramentum , sicut in litteris dicti Stephani Cantuariensis archiepiscopi et beati Eadmundi predecessoris nostris vidimus hec contineri , nos dictas collationes gratas et ratas habentes , confirmamus et presentis scripti patrocinio communimus . Et huic carte sigillum nostrum apponimus in robur et testimonium predictorum . Datum Pontiniaci , in festo sanctorum Felicis et Adactis , martyrum , anno Domini MO ceO XL ° nono .
De concessione sexaginta marcharum quam concessit nobis Bonefatius , Cantuariensis archiepiscopus ( a ) . Bonifatius , miseratione divina Cantuariensis archiepiscopus , totius Anglie primas , universis presentes litteras inspecturis , salutem in Domino . Cum quidam predecessores nostri viris religiosis abbati et conventui Pontiniacensi pietate intuitu contulerint sexaginta marchas , nomine beneficii , de ecclesia de Rumenal a rectore ejusdem in perpetuum percipiendas annuatim , nos attendentes quod dicti religiosi , propter varia et diversa impedimenta que frequenter occurunt , non recipiunt aliquando integram pensionem ; considerantes insuper quo predicta ecclesia pretextu pensionis memorate intolerabiliter est gravata ; nos volentes prospicere tam ecclesie predicte quam viris religiosis memo- -ratis in hac parte , ecclesiam de Mapeham , Coffenensis diocesis , ad nostram collationem spectantem , eisdem contulimus , ita quod , cedente vel decedente rectore , sine contradictione aliqua earn habeant in usus proprios commitendam , salva competenti vicaria per nos et successores nostros futuris temporibus conferenda . Cum autem hiidem religiosi dictam ecclesiam optinuerint , per fructus quos ex ea perceperint pacifice et quiete , ordinavimus , consentientibus et volentibus abbate et conventu supradictis , quod ecclesia de Rumenal et rectores qui in eadem erunt pro tempore , a prestatione dictarum sexaginta marcharum annua sint prorsus liberi et immunes ; et super hoc patentes litteras suas dabunt sigillis abbatis et conventus sigillatas . Datum .
Omnibus ( a ) sancte matris Ecclesie filiis ad quos presens scriptum pervenerit , Adam , permissione divina prior , et capitulum ecclesie Christi Cantuariensis , salutem in Domino . Ad perpetuam rei memoriam , tenore presentium fieri volumus manifestum nos inspexisse cartas reverandi patris nostri et domini Bonifacii , Cantuariensis archiepiscopi , totius Anglie primatis , verbo ad verbum sub formis inferius annotatas : « Universis Christi fidelibus etc . Inter cetera que modernis temporibus etc . » , sicut supra ; item alia : « Universis Christi fidelibus etc . Cum nos deliberatione super hoc habita diligenti etc . » , ut infra habetur II partis folio VIx et I scripta . Nos igitur easdem donationes , ordinationes et concessiones dicte ecclesie de Rumenal ac etiam presentationis vicarii ad vicariam memoratam , sicut certe et rationabiliter sunt , confirmamus . Et in hujus rei testimonium , presenti scripto sigillum capituli nostri apponi fecimus . Actum anno Domini M0 cc , , sexagesimo , in festo sancti Thome apostoli .
Universis ( a ) Christi fidelibus presentes litteras inspecturis vel audituris officialis curie Cantuariensis , salutem . Noveritis quod , cum contentio esset inter religiosos viros abbatem et conventum Pontiniacenses , ex una parte et Robertum , rectorem ecclesie de Rumenal , ex altera , tam super perceptionem sexaginta marcharum quas habuerunt et percipere consuerunt dicti fratres singulis annis in ecclesia de Rumenal quam super arreragium , tandem coram nobis constituti frater Petrus monachus Pontigniacensis , habens mandatum speciale super premissis , cujus mandati eidem Roberto de consensu partium sigillo nostro signatum fecimus transcriptum , et dictus Robertus pro se , pro dictis abbate et conventu dictus frater Petrus cum dicto rectore talem inivit compositionem : quod dictus rector solvit dicto fratri Petro quindecim marchas argenti pro omnibus arreragiis in quibus tenebatur eisdem abbati et conventui a tempore sue institutionis usque ad festum sancti Michaelis , quod erit anno Domini M ° cc ° LX ° primo ; et quod idem rector solvet predictis abati et conventui vel eorum mandato ad proxima Pascha , quod erit anno Domini M ° cc ° LXO secundo , triginta marchas sterlingorum legalis monete et ad festum sancti Michaelis proximum sequens alias triginta marchas ejusdem monete ad supradictos terminos , sicut superius est expressum , quamdiu tenuerit ecclesiam . Ad majorem autem securitatem dictorum abbatis et conventus , juravit corporaliter dictus rector se predicta deinceps inviolabiliter observaturum . Et promisit per juramentum predictum quod de cetero non opponet aliquam exceptionem juris vel facti , competens sibi vel in posterum competituris contra solutiones predictas que sibi possent prodesse et dictis abbati et conventui obesse et per quem possent dicte solutiones impediri seu retardari ; et quod specialiter non opponet inopiam vel allegabit pauperitatem ecclesie de Rumenal , nisi forte contingeret dictam ecclesiam seu dictam villam de Rumenal vel res dicti rectoris in fortunio ignis consumi , vel dictam villam per guerram vastari , vel per inundationem maris destrui , et tunc ad arbitrium nostrum de pensione illius anni erit remittendum . Et quantum ad omnia tenenda et firmiter observenda , sub pena amissionis beneficii predicti , supposuit se juridictioni curie Cantuariensis , ubicumque maneat vel existat , volens et concedens quod , si in premissis vel aliquo premissorum deficeret , nos in ipsum sententiam suspencionis offitii et beneficii , monitione premissa , poneremus , quousque predictis fratribus de dampnis pariter et expensis quas ipsi fratres occasione non facte solutionis incurrerint , fuerit plenarie satisfactum . In cujus rei testimonium , presentibus litteris cyrographatis , quarum una pars residet penes procuratorem dictorum abbatis et conventus et alia pars penes dictum rectorem , ad petitionem partium , sigillum nostrum duximus apponendum . Datum apud Aldentone , die lune proxima ante festum sancti Mathei apostoli et evangeliste , anno Domini M ° eeO LXO primo .
Habetur ad idem alia sub hiis verbis ( a ) . Omnibus presentes litteras inspecturis , G [ uido ] divina miseratione episcopus Autissiodorensis , salutem in Domino . Notum facio quod nobilis vir Droco de Melloto , dominus Locharum et Meduane , in testamento suo legavit abbati et conventui Pontigniacensi , ordinis cysterciensis , nostre dyocesis , pro anniversario suo in eorum ecclesia annis singulis in perpetuum faciendo , centum solidos tur . percipiendos annis singulis in perpetuum super polanos Sancti Prisci , in festo purificationis beate Marie . In cujus rei testimonium , ad petitionem predicti Droconis , karissimi avunculi nostri , predictis abbati et conventui presentes litteras concessimus sigilli nostri munimine roboratas . Datum anno Domini MoeeO XLO VIII0 , mense julio .
Droco de Melloto , dominus Locharum , dedit nobis centum solidos ( a ) . Omnibus presentes litteras inspecturis , Guido , Dei gratia Autissiodorensis episcopus , in Domino salutem . Notum facimus universis quod , cum karissimus avunculus noster Droco de Melloto , dominus Locharum et Meduane , crucesignatus , vellet in Terre Sancte subsidium proficisci , in nostra presentia constitutus , recognovit quod , cum alias , videlicet anno Domini M ° eeO xxxo nono mense julio , crucesignatus vellet in Terre Sancte subsidium transfretare , in testamento suo dedit et concessit monachis de Pontigniaco centum solidos annui redditus sitos et percipiendos in polanis de Sancto Prisco , pro anniversario suo et Helysabeth uxoris sue , annis singulis in perpetuum faciendo , ita quod in die anniversarii ipsorum de illis centum solidis pitanciam habebit conventus ; et eandem donationem coram nobis ( 6 ) innovavit . Predicta vero Elysabeth , uxor ejusdem . Droconis , in nostra similiter presentia constituta , eandem donationem ratam habuit , voluit et concessit et etiam approbavit . In cujus rei testimonium , ad petitionem dictorum Droconis et Helysabeth , sigillum nostrum presentibus litteris duximus apponendum . Datum anno Domini MoeeO XLO VIIIO , die veneris ante festum beate Marie Magdalene .
Quod Giraldus , Molismensis abbas , concessit nobis terram Hugonis Venatoris ( 4 ) . In nomine sancte et individue Trinitatis . Notum sit cunctis fidelibus quod ego Giraldus , Dei gratia Molismensis abbas , assensu capituli nostri , convenientiam quae inter fratrem nostrum Milonem , priorem de Nogenno , et Galterium , monachum Pontiniaci , super terra que dicitur de Burs , nuper facta est , laudo , concedo et presenti pagina confirmo . Fuit autem eadem convenientia talis : predictus Milo , frater noster , concessit Galterio Suprascripto in usus Pontiniaci monasterii supradictam terram de Burs , quam habebamus de elemosina Hugonis Venatoris , sicut isdem Hugo eam tenuerat et idem Milo nuper eam designaverat per Galterium Ruminantem Obolum , presentibus Herberto , Josberto , Gilone , Gibaldo milite . Ita scilicet concessit jure perpetuo possidendam predicto Pontiniaci monasterio ut fratres illius , singulis annis , loci ( a ) v solidos censuales apud Nogennum nobis persolvant , in festo sancti Remigii . Actum Molismi , in capitulo , mi0 nonas januarii , anno ab Incarnatione Domini MoCO XLO iiii0 , Lucio nO papa , Ludovico Francorum rege et Aquitanorum duce , Hugone Senonense archiepiscopo , Guichardo Pontiniaci abbate . Huic etiam scripto subscripserunt vice totius capituli nostri : Guillelmus , prior ; Fredericus , supprior ; Richerus , cellerarius ; Ansculfus , Thomas , Herbertus , Nogaudus , Guillelmus , Petrus , Bovo .
Petrus de Sancto Ulpho et Agnes , ejus uxor , concedunt XV solidos quos dedit Milo Diabolus ( ° ) . Universis presentes litteras inspecturis , N [ icolaus ] , miseratione divina Trecensis ecclesie minister humilis , salutem in Domino . Notum facimus quod , cum religiosi viri abbas et conventus Pontiniacensis habuissent , ut dicitur , quadraginta annis et amplius quindecim solidos tur . annui redditus de elemosina defuncti Milonis dicti Diaboli et quinque solidos tur . $ ex dono domine Petronille de Racines in redditibus ville de Racines ad dictos Milonem et Petronille pertinentibus , Petrus de Sancto Ulpho , miles , qui dictas alemosinas quandoque sasierat , ut dicitur , tamquam dominus feodalis , et domina Agnes , uxor ejus , de cujus capite dicti redditus movere dicebantur , in nostra presentia constituti , predictas elemosinas laudaverunt et ratas habuerunt ac concesserunt quod predicti abbas et conventus ipsas de cetero singulis annis percipiant et habeant in redditibus supradictis , promittentes tam idem Petrus quam predicta Agnes uxor ejus per fides suas in manu nostra corporaliter prestitas quod contra donationem , laudationem ( 6 ) et concessionem predictas per se vel per alios non venient in futurum . Renunciavit etiam predicta Agnes ex habundanti omni juri quod ratione feodi vel hereditatis habebat aut habere poterat in elemosinis sive donationibus ante dictis , asserens quod id non vi vel metu aut dolo inducta sed spontanea et voluntaria faciebat . Concesserunt etiam dicti Petrus et ejus uxor quod in ipsos et heredes eorum , quocumque se transferant , possimus nos et successores nostri excommunicationis promulgare sententiam , si contra donationem predicte elemosine venirent in aliquo vel si ipsos abbatem et conventum quominus ipsam perciperent aliquatenus impedirent . In cujus rei testimonium , presentes litteras , ad petitionem dictorum Petri et Agnetis , sigillo nostro fecimus roborari . Datum anno Domini MO eeO LO yO , in festo beate Katerine .
Omnibus presentes litteras inspecturis , magister Adam decanus christianitatis Ripparie in Senonensi dyocese , salutem in Domino . Notum vobis facimus quod , in nostra presentia constituta , nobilis mulier Petronilla domina de Raciniis dedit in perpetuam elemosinam ecclesie Beate Marie de Pontigniaco quinque solidos tur . , pro remedio anime sue , singulis annis percipiendos in festo beati Remigii a fratribus dicte ecclesie in bursa de Raciniis . Quod autem audivimus et coram nobis factum fuit , sigillo nostro testificamur . Actum anno Domini M ° eeO LIo , mense octobri .
Ermensendis , relicta Stephani de Bassoto militis , dedit nobis centum solidos autis ( a ) . Galterus , Dei gratia Senonensis archiepiscopus , omnibus presentes litteras inspecturis , salutem in Domino . Notum facimus quod , in nostra presentia constituta , mulier Ermensendis , relicta Stephani militis quondam domini de Bassoto , recognovit se dedisse centum solidos autis . annui redditus fratribus Pontiniacensibus , die qua corpus ejusdem viri sui traditum fuit sepulture in monasterio Pontigniaci , pro anniversario ipsius faciendo , percipiendos in carreria sive passagio suo de Bassoto singulis annis terminis quibus ( 4 ) redditus passagii predicti solvetur . Dedit etiam et concessit predictis fratribus de Pontigniaco et fratribus trium granchiarum suarum , videlicet de Sancta Porcaria , de Buignone et de Bello Videre , servientibus et rebus eorum passagium liberum et quitum ( c ) ab omni exactione et demenda in passagio memorato , fiducians in manu nostra quod hec omnia fideliter et firmiter imperpetuum ( d ) observabit nec contra hec per se vel per alium veniet in futurum . Gaufridus vero , primogenitus eorumdem Stephani et Ermensendis , coram nobis predicta omnia voluit et concessit , fide in manu nostra prestita corporali , quod de cetero per se aut per alium non veniet contra donationem predictam . In cujus rei testimonium , presentes litteras sigillo nostro fecimus communiri . Actum anno Domini M ° cc ° xxx ° vn ° , mense julio .
Guillelmus , comes Jovigniaci , assignavit octo libras autis . singulis annis ( a ) . Galterus , Dei gratia Senonensis archiepiscopus , omnibus presentes litteras inspecturis , in Domino salutem . Noverint universi quod , cum Guillelmus comes Jovigniaci teneretur ecclesie Pontiniacensi in centum solidis pruv . annuis solvendis apud Jovigniacum ex donatione quondam nobilis viri defuncti Petri quondam comitis Joviniaci , et quatuor libris autis . annui redditus , quas defunctus quondam nobilis vir , Guillelmus comes Jovigniaci , pater ipsorum Guillelmi et Petri , dederat eidem ecclesie pro sue anime remedio et salute , percipiendas apud Colungiis ( b ) vinosas , idem vir religiosus abbas Pontiniacensis , pro se et conventu suo , in nostra presentia constitutus , eidem Guillelmo comiti Jovigniaci quitavit in perpetuum , pro utilitate supradicte ecclesie sue , dictas novem libras , ita tamen quod idem Guillelmus comes in recompensatione earumdem coram nobis assignavit eidem ecclesie octo libras autis . annui redditus , annis singulis in festo sancti Remigii in redditibus prepositure et justicie de Colongis vinosis percipiendas ; promittens fide prestita corporali se illam assignationem firmiter servaturum et contra eam per se vel per alios ullatenus non venturum . Et hoc nobilis mulier Helysabeth uxor sua , spontanea , non coacta , coram offlciale nostro Brienonensi , quem ad hoc misimus specialiter audiendum , fide prestita de non reclamando , laudavit , voluit et concessit . In cujus rei memoriam et testimonium , presentes litteras sigilli nostri munimine fecimus , ad petitionem abbatis et Guillelmi comitis , roborari . Actum anno gracie M ° eeO xxxo primo , mense marcio .
Augalo de Boi dedit nobis viginti solidos census ( ° ) . Willelmus , Dei gratia Autissiodorensis episcopus , omnibus ad quos presentes litteras pervenerint , salutem in Domino . Noverint universi quod , constitute in nostra presentia , nobiles mulieres , Gila , relicta bone memorie Agalonis de Boi , et Luqua , soror ejusdem Agalonis , confesse sunt coram nobis quod dictus Agalo , agens in extremis , ob remedium anime sue dedit ecclesie Pontiniacensi in perpetuam elemosinam ix solidos census in censu suo de Sancto Prisco , qui de capite suo erat , annis singulis percipiendos cum omni jure suo quo idem Agalo dictum censum percipere solebat . Hanc ejus elemosinam predicte mulieres , Gila , relicta Agalonis , et Luqua , soror ejusdem , laudaverunt . Et ad petitionem eorum ( b ) , litteras nostras testimoniales fecimus annotari . Actum anno Incarnationis dominice M ° eeOIIIIO xo .
G . , episcopus Autissiodorensis , et Droco de Melloto nobis assignaverunt XX libras tur . ( a ) . Universis presentes litteras inspecturis , G [ uillelmus ] divina miseratione episcopus Autissiodorensis , salutem in Domino . Notum facimus quod nos , executores testamenti karissimi genitoris nostri , domini Guillelmi de Melloto , quondam domini Sancti Prisci , militis , assedimus et assignavimus ecclesie Beate Marie de Pontigniaco in perpetuam elemosinam , de voluntate et assensu dilecti nepotis nostri Drochonis de Melloto , domini Sancti Prisci , viginti libras tur . annui redditus , videlicet pro anniversario predicti genitoris nostri , decem libras tur . ; pro anniversario karissime matris nostre , quondam uxoris ejusdem , centum solidos tur . ; et pro anniversario karissimi patrui nostri , domini Droconis de Melloto , quondam domini Lochiarum , centum solidos tur . , percipiendos singulis annis ad festum Purificationis beate Virginis super preposituram de Sancto Prisco , ita quod quicumque erit prepositus de Sancto Prisco dictas viginti libras annis singulis solvere tenebitur de prepositura predicta , et , si prepositura non sufficeret , dictus Droco vel quicumque erit dominus Sancti Prisci , de aliis redditibus suis defectum supplere tenebitur intergraliter et perfecte . Voluit etiam dictus Droco nepos noster et in hoc consentit expresse , quod , si ipse vel prepositus suus de Sancto Prisco seu ille qui dictam preposituram teneret , in premissis vel aliquo premissorum deficerent , nos et successores nostri , episcopi Autissiodorenses necnon et officiales Autissiodorenses in personas ipsorum excommunicationis et in villam de Sancto Prisco interdicti possimus sententias promulgare et se ac heredes suos seu successores quoslibet , quantum ad predicta tenenda , adimplenda et in perpetuum firmiter observanda , specialiter obligavit . Tenentur autem monachi Pontiniacenses anniversaria predictorum in ecclesia sua facere sollempniter anno quolibet terminis quibus predicti defuncti ex hoc seculo migraverunt . In cujus rei testimonium , ad petitionem dicti Droconis nepotis nostri , sigillum nostrum unacum sigillo ipsius Droconis presentibus litteris duximus apponendum . Actum anno Domini M ° eeO LXo , mense marcio .
Guido Joslanus et uxor ejus Alienor dederunt nobis tres sextarios frumenti ( 0 ) . $ Ego Guillelmus , divina permissione Autissiodorensis episcopus , notum fieri volo universis tam presentibus quam futuris presentes litteras inspecturis quod , in presentia nostra constituti , nobilis vir Guido Joslanus et uxor ejus Alienor dederunt et concesserunt in perpetuam elemosinam Deo et ecclesie Pontiniacensi tres sextarios frumenti in terragio suo de Chau , singulis annis in festo sancti Remigii percipiendos . Quod si terragium non suflicerit ad solutionem trium sextariorum frumenti , illud quod deerit in grangia sua de Chau similiter percipietur . Dederunt etiam predicte ecclesie tres sextarios ordei in terragio suo de Linorellis ( b ) , singulis annis in predicto festo sancti Remigii percipiendos . Quod ut ratum permaneat et firmum , ad petitionem utriusque partis , presentes litteras fieri et sigilli nostri fecimus munimine roborari . Actum Verbi incarnati anno MO eeO Xo .
Guillelmus de Brena et Eustachia uxor sua dederunt VClue modios avene , L libras pruv . ( a ) . Ego Galterus , Dei gratia Nivernensis episcopus , omnibus ad quos littere iste pervenerint , in Domino salutem . Noveritis quod nobilis vir Guillelmus de Brena in extremis laborans dedit et concessit pro remedio anime sue ecclesiis Pontiniaci et Quinciaci , laudante et concedente Eustachia uxore sua , unicuique quinque modios avene annuatim percipiendos apud Leginam et apud Praid , et unicuique L libras prov . semel reddendas , videlicet L libras in proximo festo Sanctorum omnium et alias L libras in alio festo omnium Sanctorum . Hoc autem fiduciavit ipsa Eustachia , uxor Guillelmi predicti , in nostra manu . Et pro hoc firmiter tenenda constituit responsores : videlicet Odonem dominum Castellionis et Hugonem dominum de Sancto Verano , dominum Renaudum de Dongione et insuper nobilem virum Petrum , comitem Nivernensem , unumquenque pro toto , qui hoc etiam similiter in manu nostra fiduciaverunt . Et nos erga predictas ecclesias manucepimus quod , si memorata Eustachia terminis statutis pretaxatam pecuniam non persolverit , nos de ipsa et de plegiis quos supra memoravimus et de terris eorum que in nostra sunt dyocesi , districtam justiciam faciemus , sententiam non relaxaturi donee eis plenarie fuerit satisfactum . Quod ut ratum et firmum habeatur in posterum , presentem cartam sigilli vestri ( b ) corroborari fecimus . Actum Nivernii anno Incarnationis dominice MO eO LXXXO nono .
Galterus Rothomagensis archiepiscopus , de assensu et voluntate capituli ejusdem loci , dedit nobis decem milia allectruum ( a ) . Omnibus Christi fidelibus ad quos presens scriptum pervenerit , Galterus Dei gratia Rothomagensis archiepiscopus , salutem in Domino . Ad universitatis vestre volumus noticiam pervenire nos , divine pietatis intuitu , assensu et voluntate capituli nostri , dedisse et concessissse dilectis amicis nostris abbati et conventui Pontiniacensi in liberam et perpetuam elemosinam decem milia allectruum annuatim in manerio et portu nostro de Diepa , de redditu nostro solvenda , inter festum omnium Sanctorum et festum sancti Martini , libera ab omni consuetudine . Ut autem hec nostra donatio rata et inconcussa permaneat , earn presenti scripto et sigilli nostri munimine duximus roborandam . Ad majorem etiam securitatem sigillum capituli nostri presentibus litteris fecimus apponi . Testibus Arnaldo Cisterciense , Balduino Ursi Campi , Johanne de Quinci , abbatibus ; domino Ricardo decano Rothomagense ; magistris Johanne de Vilers et Roberto Balbo et Ricardo Hayrio , canonicis Rothomagensibus ; Roberto filio Ricardi , clerico . Datum per manum Roberti de Sancto Nicholao , apud Rothomagum , anno Incarnationi dominice MO ecO primo , kalendis junii .
Theobaldus idem concedit . Universis sancte matris Ecclesie filiis ad quos presens scriptum pervenerit , Theobaudus Dei gratia Rothomagensis archiepiscopus , salutem in Domino . Noverit universitas vestra quod nos cartam Galteri bone memo- rie , quondam Rothomagensis archiepiscopi , vidimus et diligenter inspeximus in hec verba : « Omnibus Christi Data per manum Roberti de Sancto Nicholao , apud Rothomagum , anno Incarnationis dominice M ° eeO primo , kalendis junii . » Nos ergo predictorum monachorum Pontigniacensium religionem et honestatem in Domino commendantes , prefatam dicti Galteri donationem , sicuti eisdem monachis juste et pie facta est et in autentico ipsius Galteri et etiam in autentico Roberti bone memorie , predecessoris nostri , Rothomagensis archiepiscopi , plenius continetur , ratam habemus et confirmamus et presentis scripti et sigilli nostri patrocinio communimus . Actum anno Gracie M ° ceO XXO Vlo , mense octobri .
De donis Richeri Vituli que Odo de Paisi , filius ejus , concessit et laudavit ( A ) . In nomine sancte et individue Trinitatis . Ego Matheus , Trecensis ecclesie minister humilis , notum fieri volumus tam presentibus quam futuris quod Odo de Paisi et uxor ejus Helia et filii ejus , Robertus et Johannes , et filie ejus , Helisabet et Florentia ? nundum enim plus genuerat - et soror ejus Beatrix et filii Beatricis , Johannes et Hugo , et filie ejus , Lora et Helisabet , et vir ejus , Reimbaudus , ecclesie Pontiniacensi concesserunt et in presentia nostra laudaverunt quicquid Richerius Vitulus , pater predicti Odonis , eidem donaverat ecclesie : quartam videlicet partem nemoris Sancti Stephani et quicquid possidebat a Cerilli usque Seant et a Seant ad fossem Senonum et exinde usque Challi ; et in omnibus nemoribus suis usuaria ad omnia necessaria hominibus et animalibus . Concessit iterum predicte ecclesie prefata Beatrix cum viro suo et filiis et filiabus suis jam predictis quicquid Josbertus venator et Guibertus et Gibaudus et Iterius , fratres Josberti , Pontiniacensi donaverant ecclesiae : nemus videlicet Alodii et medietatem quarte partis nemoris Sancti Petri et usuaria in omnibus nemoribus et planis suis ad omnia tam hominibus quam animalibus necessaria , excepto quod , si nemus Alodii in terram redigatur arabilem , predicta Beatiix et heredes ejus ex ea terragium habebunt . Hujus rei testes sunt * magister Girardus , Trecensis archidiaconus ; Johannes , Sancti Petri canonicus ; Thomas , prior Sancti Quintini ; Renaudus , decanus Ville Mauri ; Nicholaus , capellanus Sancti Benedicti ; Hato , prepositus Ville Mauri ; et Garangisus de Villa Mauri et Johannes grangiarius et Milo de Regniaco , monachi Pontiniacenses ; et Odo conversus , magister de Burs . Et ne processu temporis , pravorum hominum astutia , predicta aboleri possint vel perverti , presentis scripti attestatione confirmamus et sigilli nostri impressione roboramus . Actum est hoc Aquis , in domo pontificali , anno ab Incarnatione Domini Mo CO LXXO vno , xnO kalendas januarii , regnante Ludovico rege Francorum .
Johannes , vicecomes Joviniaci , vendidit nobis pro centum libris pruv . totam decimam de Brione ( a ) . Galterus Dei gratia Senonensis archiepiscopus , universis presentes litteras inspecturis salutem in Domino . Noverit universitas vestra nos litteras dilecti officialis nostri magistri Michaelis Senonensis inspexisse sub hac forma : « Omnibus présentes litteras inspecturis . ... ... Actum anno Domini M0 ccO xxO vo , mense octobri » . Nos autem venditionem predictam ratam habentes et approbantes , ipsam predictis monachis auctoritate nostra confirmamus , in hujus rei memoriam sigillum nostrum presentibus litteris apponentes . Actum Senonis , anno gracie M0 cco xxo Vlo , mense maio .
Galcherus de Jauges dedit nobis omnem decimam quam habebat apud Jauges ( a ) . G [ alterierus ] Dei gratia Senonensis archiepiscopus , universis presentes litteras inspecturis salutem in Domino . Universitati vestre tenore presentium intimamus quod Galcherus domicellus , dominus de Jaugis , in nostra presentia constitutus , recognovit se dedisse et concessisse in elemosinam ecclesie Pontigniacensi , pro anima sua et animabus patris et matris sue et ipsorum anniversariis in dicta ecclesia annis singulis facien- $ -dis , omnem decimam quam habebat et percipere consueverat apud Jauges et apud Bondu , videlicet in decima de Jaugis medietatem et quartam partem in decima de Bondu , in blado , in scannabe , in lino et in omnibus que possunt ligari et consueverunt ligari , in perpetuum quiete et pacifice possidendas . Dedit etiam et concessit eidem ecclesie viam que ducit de Chau apud Germigniacum , volens et concedens ut ipsi Pontegniacenses vel eorum servientes per ipsam ire valeant et redire et cadrigas vel currus ducere libere et quiete , prout sibi et ecclesie viderint expedire . Item dedit eidem ecclesie et concessit unum arpentum terre apud Jauges ad domum sibi vel grangiam constituendam et edificandam eidem ecclesie , prout ipsi Pontigniacenses viderint expedire . Promisit etiam bona fide quod super hiis omnibus suas inde conficiet litteras sigillo proprio sigillatas , quam citius ad excellentiam milicie ipsum contigerit pervenire . Et hec omnia que superius sunt expressa , se promisit facere laudari uxori sue et Johanni vicecomiti de Sancto Florentino , fratri ejusdem , et garantiam portare legitime in predictis , supponens se nostre juridictioni ut ipsum excommunicare possemus , ubicumque diverteret , si eumdem ex hiis resilire contigeret vel in aliquo contra venire . Et ut ratum haberetur et firmum , ad petitionem dicti Galcheri presentem cartulam sigilli nostri munimine fecimus roborari . Actum anno Domini MO eeO xxx ° quinto , mense augusto .
Johannes de Venossa vendidit nobis medietatem trium partium decime pro CC'h et XX " libris ( a ) . Omnibus presentes litteras inspecturis , Henricus Dei gratia Autissiodorensis episcopus , eternam in Domino salutem . Cure pastoralis offitium quod omnium ecclesiarum nostre dyocesis sollicitudinem nobis ingerit , servorum Dei religionem profitentium nos facit precipue debitores , ut , quanto perfectius pro Christi amore seculum reliquerunt , eo sollicitius eorum utilitatibus providere necessitatibus occurrere preces facilius admittere debeamus . Hinc est quod precibus religiosorum virorum Petri venerabilis abbatis et conventus Pontiniaci clementer inclinati vestre notum facimus universitati quod Johannes de Venossa , miles , volente et concedente Aois uxore sua , medietatem trium partium decime de Venossa , quam ipse et antecessores ejus hereditarie diu possiderant , dictis fratribus Pontiniaci ducentis et viginti libris pruv . vendidit ; et in manu nostra resignavit totaliter , exceptis dimidio sextario frumenti , dimidio sextario siliginis et duobus sextariis avene singulis annis canonicis Sancti Petri Autissiodorensis de eadem portione decime persolvendis . Rogavit etiam nos dictus miles et plurimum obsecravit ut ipsam decime portionem dictis fratribus concedere dignaremur . Nos autem , ob amorem quem erga predictos fratres habemus , ob religionisque favorem preces predicti militis benigne duximus admittendas , laudantibus igitur , volentibus et concedentibus Guidone , Iterio et Johanne , filiis prefati militis , et Johanna ipsius filia , Petro quoque , filio defuncti Iterii de Autisiodoro militis , ad cujus feodum predicta decima spectare dicebatur , id ipsum laudante et concedente , prenominatos fratres Pontiniaci de predicta decime portione , que in manu nostra resignata fuerat , liberaliter investientes , pontificali auctoritate earn concedimus eisdem in perpetuum pacifice possidendam et presentis scripti patrocinio communimus . Actum anno gracie M ° eeO vicesimo primo .
G . , Lingonensis episcopus , concedit nobis ne decimas persolvamus in suo episcopatu ( a ) . Ego G [ arnerius ] , Dei gratia Lingonensis episcopus , notum fieri volumus tam presentibus quam futuris quod predecessorum nostrorum vestigiis inherentes , ecclesie et fratribus Pontiniacensibus donamus atque concedimus ut de terris et vineis quas in episcopatu lingonensi acquisierunt vel in posterum acquirent , decimas ex eis nulli persolvant , sed ipsi eas in proprios usus sibi jure perpetuo pro Dei amore in elemosina pertineant et libere in pace possideant . Unde , cum Johannes presbiter de Linorellis dictos fratres super decimis terrarum quas in parrochia de Linorellis habent , traxisset in causam , in nostra presentia parte utraque constituta et inspectis privilegiis super hoc ecclesie Pontigniacensi de benignitate sedis apostolice indultis et autenticis predecessorum nostrorum Josceranni et Guodefredi eque super hoc eidem ecclesie concessis , decimas memoratis fratribus adjudicavimus et eidem presbitero , qui omnibus ejus sequacibus in perpetuum silentium imposuimus , confirmantes et ratam habentes donationem et concessionem a predecessoribus nostris ecclesie Pontiniacensi super decimis factam de omnibus terris et vineis quas in episcopatu nostro acquisierunt vel in posterum acquirent . Actum est hoc anno Incarnationis Domini M ° eO nonagesimo nono .
Godefridus Lingonensis episcopus idem concedit ( 4 ) . In nomine sancte et individue Trinitatis . Ego Godefridus , Dei gratia Lingonensis episcopus , monachis Pontiniacensibus dono atque concedo ut , unicumque in episcopatu nostro , in suo dominio agros vel vineas vel animalia habuerint , decimas eorum nulli persolvant , sed ipsi eas in proprios usus sibi jure perpetuo pro Dei amore in elemosinam retineant .
Jocerannus Lingonensis episcopus , de eodem ( a ) . Sanctorum precedentium patrum exempla sequentes qui , servis Christi pie prospiciendo , monasteriis ipsorum ecclesiastica benefitia contulerunt , in nomine sanctae et individuae Trinitatis , ego Jocerannus , Dei gratia Lingonensis episcopus , monachis Pontiniacensibus dono atque concedo ut , unicumque in episcopatu nostro , in suo dominio labores agrorum vel vinearum habuerint , decimas eorum nulli persolvant , sed ipsi eas in proprios usus sibi jure perpetuo pro Dei amore in helemosina retineant . Data Tornodori , apud Sanctum Michaelem , anno ab Incarnatione Domini Mo CO XXO HI0 , indictione prima , epacta xxn ( 4 ) , concurrente vn , feria III , luna XIII , Calixto papa II , regnante Ludovico rege . S . Hugonis , abbatis Pontiniacensis , in cujus manu data est . ? S . Pagani , Linguonensis archidiaconi . ? S . Odonis , capellani nostri . ? S . Milonis decani .
Hugo Autisiodorensis episcopus concedit de eodem ( ° ) . In nomine sancte et individue Trinitatis . Notum sit tam presentibus quam futuris quod ego Hugo Autisiodorensis episcopus dono et concedo beate Marie et monasterio Pontiniacensi omnes decimas agriculture sue in parrochia Yennusse et de omnibus quecumque pertinent ad grangiam de Loroinio . Actum publice , in capitulo Sancti Stephani Autisiodorensis , anno ab Incarnatione Domini M ° C XXVII , Honorio secundo papa , Ludovico Philippi filio regnante , presente Hugone Pontiniacense abbate . Laudatores vero et testes sunt : Ulgerius prepositus , Jonas cancellarius , Atto camerarius , Joscellinus cellerarius et ceteri qui in capitulo intererant .
Henricus , Senonensis archiepiscopus , de eodem ( b ) . In nomine Domini . Henricus Dei gratia Senonensis archiepiscopus reverendo fratri Hugoni Pontiniacensi abbati et cunctis successoribus ejus in perpetuum . Religiosorum fratrum justis petitionibus servis Dei non est fas aurem claudere seu vultum avertere , sed benigne ac diligenter assensum prebere . Quod cum omnes implere fideles expediat , precipue pontifices observare decet , qui sacram religionem totis viribus propagare debent et fovere , quocirca concedimus et attribuimus vobis nunc et in perpetuum , ubilibet in nostro episcopatu , decimas omnes de universis laboribus et satis vestris , per singulas species segetum sive holerum , leguminum , pomorum et quorumque graminum , in terris quas possidetis seu in posterum possessuri estis , quas videlicet decimas priores possessores monasterio vestro concesserunt sive de reliquo concessuri sunt . Ut autem hec donatio firma et stabilis vigeat in perpetuum , consilio et assensu fratrum et archidiaconorum nostrorum , litteris eam assignari $ precepimus , quas etiam caractere nostri nominis et eorum fratrum nostrorum omnibus roborari decrevimus . Actum publice Senonis , in pontificali domo matris Ecclesie . Henricus archiepiscopus S . Teobaudus archidiaconus S . Petrus archidiaconus S . Symon archidiaconus S . Guillelmus archidiaconus S . Data mense julio , anno dominice Incarnationis M ° CO XXO VIIo , indictione IIII , pontificatus donni Honorii pape anno HI , episcopatus donni Henrici archiepiscopi anno v , regnante Ludovico rege anno XVIII . Petrus levita et cancellarius scripsit .
Robertus preceptor milicie Templi , concedit ordinationem factam a Cancellario de Insula de decimis ( a ) . Omnibus presentes litteras inspecturis , frater Robertus , preceptor domorum milicie Templi in bailuva ( sic ) de Colatoriis , et fratres ejusdem loci et bailuve , salutem in Domino . Noverint universi quod nos illam dispositionem seu ordinationem quam Petrus dictus Cancellarius de Insula et Jacobus de Castellione fecerunt super quadam discordia que erat inter nos , ex una parte , et abbatem Pontiniacensem et conventum ejusdem loci , ex altera , de decimis quas habere dicebamus in territorio de Jaugiis , ipso abbate et conventu dicentibus contrarium , ratam et gratam habebimus et habemus . In cujus rei testimonium , sigilla nostro presentes litteras tradidimus sigillatas . Actum anno Domini Mo ceO LXO 10 , die sancti Jacobi apostoli .
Confirmatio Gaufridi de Seilleniaco de centum solidis quos habemus super passagium de Bassoto ( a ) . A touz cex qui verront ces presentes lettres , Jeufroiz de Seillenay , chennoines d'Aucerre , salut . Sachent tuit que , comme descorz fust entre moy , d'une part , et religieuses personnes , l'abbé et le convent de Pontigny , d'autre , sus ce que je maintenoie que lidit religieux ne povent ne ne devoient recevoir cent solz de tornois que il disoient havoir chascun an de rente sus la charrere de Bassou , pour raison de ce que je disoie que lidit cent solz estoient de novel acquis et movoient de mon fyé , lesdiz religieux disenz et maintenanz le contraire et que en bonne saisine estoient de recevoir lesdiz cent solz et de tel memoire comme il povoit sauvenir a home , et que par la longue saisine il havoient acquis toute proprieté , a la perfin , veues et leues toutes les lettres et la saisine desdiz religieux et sus ce heue bonne deliberacion , par le consoil de bonnes genz ledit arrest que je ou mi encesseur aviens miz esdiz cent solz , je hai osté et lesdiz religieux hai revestuz et mis en leur saisine de recevoir lesdiz cent solz de rente chascun an sus ladite charrere de Bassot . Et hai prié monseigneur mon frere , monseigneur Estiene , seigneur de Seillenay , douquel fié je tiens ce que je hai a Basso , que il lesdiz cent solz de rente avec moy veille confermer par apposition de son seal ; et , quant a moi appartient , je le conferme par le mien seel . Et je Estienes sires de Seillenay , chevaliers , a la requeste doudit Gouffroy mon frere , chennoine dessus dit , lesdiz cent solz de rente loe , conferme et approve , en tant comme il me appartient , par apposition de mon seal . Donné l'an de grace mil deux cenz quatrevinz et quatourze , ou moys de septembre .
Sigillum Petri de Vareilis ( a ) . G [ uido ] , Dei gratia Senonensis archiepiscopus , omnibus ad quos littere iste pervenerint , in Domino salutem . Notum fieri volumus tam presentibus quam futuris quod querela que vertebatur inter monachos Vallis lucentis et Pontiniaci , et Petrum , filiuin Petri de Vareliis , super quibusdam possessionibus que sunt in confinio de Seiant et de Ciriliaco et de Valle lucenti , quas idem monachi dono ipsius Petri et antecessorum suorum possidebant , cui predictus Petrus contradicere nitebatur , sed nunc , gratia Dei subveniente , memor veritatis et justicie , in presentia nostra jura ecclesiarum recognoscens , predictes possessiones cum omnibus suis apendiciis in pace reliquit et cartam qui contradicebat , penitus veram approbavit . Pro quo , fratres Vallis lucentis predictum P [ etrum ] de guarantia quam ab eo exigebant de nemore de Lanci , quitaverunt . Ut autem hoc ratum maneat et firmum , presentem cartam notari fecimus et sigilli nostri impressione muniri . Actum est hoc anno incarnati Verbi M ° CO LXXXX0 .
Ego Theobaudus , Blesensis comes , omnibus hominibus , tam presentibus quam futuris , notum fieri volo quod concessi monachis Pontiniacen- sibus ne dent paagium nec alias consuetudines in tota terra mea , in emendo vel vendendo , de nutrimentis neque de aliis rebus suis propriis , nisi ad hoc eas emerint ut revendant . Hoc autem laudaverunt et concesserunt Matildis comitissa , uxor mea , et filii mei , Henricus primogenitus , Theobaudus et Stephanus . Ne autem hoc in posterum aliqua temporum vetustate vel mutaretur vel penitus deperiret , hanc cartam fieri et sigilli mei auctoritate confirmari precepi . Hujus rei testes sunt : Radulphus , capellanus meus , qui hanc sigillavit ; Raherius , vicecomes de Sancto Florentino ; Gauterius de Bernon ; Petrus Bursaudus ; Seguinus Furans Canem ; Ansellus Boisellus ; Ansellus Surdus ; Guiardus Manducator , tunc prepositus Sancti Florentini ; Robertus Rex ; Theobaudus de Sancto Martino ; Bovo de Foro . Actum est hoc apud Sanctum Florentinum , anno ab Incarnatione Domini MO CO XLO VIIIIo , Ludovico , rege Francorum , in perigrinatione Jerusalem demorante .
Symon , Ebroicarum comes , et comitissa , ejus uxor , Maheldis , omnibus prepositis atque tributariis suis , presentibus scilicet et futuris , de omni terra sua Francie et Normanniae , salutem . Notum sit omnibus vobis atque memorie sempiterne commendatum quod res omnes et quadrigas Sancte Marie de Pontiniaco fratrumque in eodem loco Deo servientium liberas et quietas et solutas ab omni tributo et redditu in omni terra nostre potestatis , pro salute animarum nostrarum , fecimus necnon et nostris presentibus litteris confirmamus , hoc quoque addentes et vobis precipientes ut , si quis eos de nostris leserit vel impedierit , de hac re , tamquam si nos lederet , vindicetur . Valete .
De libertate per terram comitis Joviniaci ( a ) . In nomine sancte et individue Trinitatis . Ego Willelmus comes Joviniaci notum facio presentibus et futuris quod fratribus in Pontiniacensi monasterio Deo servientibus in helemosinam dederim , tam pro salute anime mee quam parentum meorum salute , decem diebus et totidem noctibus per annos singulos usum plenarium piscationis in omnibus aquis meis , quando voluerint et quot voluerint piscatorum ministerio . Hoc etiam predictis concessi fratribus ut secura libertate per totam terram meam , tam in terris quam in aquis , transeant , vendant et emant absque omni exacti--one pedagiorum , theloneorum , minagiorum et quarumlibet consuetudinum quas pro rebus suis reddere tenebantur . Facta sunt autem hec apud Pontiniacum , anno Domini M ° CO LXXXo , presente venerabili patre et domino Guichardo Lugdunensi archiepiscopo et universo predictorum fratrum conventu , attestantibus Hugone archidiacono Senonensi , Odo le Bot , Rainardo Eschalei , Johanne Jadrier , Seguino filio prepositi , Richardo chamerario et Brictio piscatore . Hec vero que , ut dictum est , apud Pontiniacum sunt facta , postea apud Joviniacum concessit uxor mea Aalait et frater meus Gaucherius , presentibus et attestantibus Arnaudo , priore Sancte Marie et ejusdem cellarario Gaufrido , Rainaudo decano , Fromondo Quarterio , Garino , filio prepositi de Cesiaco , Galone magistro Gaucherii , Fromondo Balduini et Milone , clerico de Ponteion . Ut autem hec rata semper et inconcussa teneantur , ea ipsa in presenti cartula conscribi feci et sigilli mei impressione confirmavi . Actum tempore Alexandri summi pontincis , Philippi regis Gallie , Petri Pontiniacensis abbatis .
Gillebertus concedit nobis consuetudinem quam habet super res nostras apud Corboilum ( a ) . Notum sit presentibus et futuris quod Gislebertus vicecomes aecclesiae Beate Marie Pontiniacensi in elemosina concedit omnem consuetudinem quam habet super res ipsorum Corboilum , vel in aqua vel in terra , assensu Anselli filii sui , Radulfi , Henrici et Balduini de Corboilo laudantis hoc et concedentis . Hujus rei testes sunt : Gauterus canonicus Sancti Guenaili , Robertus de Viri , Gaufridus Monte Primer , Gislebertus de Moleneio , Rainaldus de Sancto Ferreolo , Guido Gensive , Gauterio carnifex , Ranerus For Coere et Stephanus , filius ejus , Frogerus de Castellulo et filius ejus , Gesbertus , nepos prepositi , Fromundus carnifex , Gonfredus Ferro , Teobaldus . Hoc autem factum est in obtabis ( sic ) Pentecostes , septimana quam Ludovicus rex Francorum iter arripuit in Jherosolimam .
Goderricus concedit id idem apud Corboilum ( 4 ) . $ Ego Goderricus , consilio domini et patris mei Theobaldi Parisiensis episcopi , concedo liberam et quietam illam partem pedagii in Secana , que mee portionis est , apud Corbolium monachis Pontiniacensibus de omnibus his quae navigio ad usus suos necessaria transvehunt ( c ) et hoc concedo in elemosinam pro remissione omnium peccatorum meorum et redemptione antecessorum meorum . Hoc concesserunt heredes mei , videlicet due filie et duo nepotes , Gilo et Gilo . Et ut hoc in posterum Armum et inconcussum permaneat , domini mei Theobaldi Parisiensis episcopi sigillo et auctoritate munire feci . Ego Theobaldus , Dei gratia Parisiensis episcopus , confirmo et sub anatheme interdicto ne quisquam hoc donum temere violare presumat . Actum Parisii , anno episcopatus nostri quarto . Testes interfuerunt : Vitalis decanus de Moyssiaco ( a ) , Adam capellanus Corbolii , Balduinus miles de Corbolio .
De eadem liberate apud Corbolium ( b ) . Ego Mauricius , Dei gratia Parisiensis ecclesie humilis minister , notum fieri volumus cunctis presentibus pariter et futuris duos nepotes Godefrici vicemitis Corboilensis , Gilonem scilicet de Ulmeio et Gilonem Singularem , adversus abbatem et monachos Pontiniacenses querimoniam movisse pro pedagii quod habent in Secana portione quam predicti monachi ipsis nolebant persolvere , per eandem aquam transitum facientes et res suas eundo et redeundo transvehentes . Habent enim pretaxati monachi privilegium domini Theobaldi bone memorie de donatione sibi a Godefrido vicecomite et duabus filiabus et supranominatis nepotibus suis facta de hoc quod ipsi idem monachi res suas per eandem aquam absque pedagii persolutione et calumpnia libere et quiete in perpetuum transveherent . Inspecto itaque predecessoris nostri Theobaldi sancte recordationis privilegio , diligenti tandem consideratione habita , predicti nepotes vicecomitis cognoverunt se injuste Pontiniacenses monachos fatigare et tandem veritati adquiescentes , promiserunt se de cetero nullam predictis monachis super hac re calumpniam vel molestiam irrogaturos ; immo ut hoc ipsum sigilli nostri munimine ipsis confirmaremus nos rogaverunt . Et ne hujus rei veritas vel temporum vetustate vel hominum calumpnia valeat dissolvi , cartulam istam concessionis hujus veritatem per manum nostram facte continentem , sigillo nostre auctoritatis dignum duximus confirmare . Huic rei testes interfuerunt : Clemens Parisiensis decanus , magister Gerardus , Bartholomeus sacerdos et alii quam plures milites : Radulphus de Bruciaco , Petrus filius Anboldi , Guillelmus Marmerellus . Actum publice in presentia nostra , anno incarnati Verbi MO CO LX ° IIII0 .